JTS-JR-SISB ควงแขนเข้า sSET ชูหุ้นเล็กสุดแจ๋ว – ฟรีโฟลตสูง
JTS-JR-SISB ควงแขนเข้า sSET ช่วงครึ่งหลังปี 64 ชูหุ้นเล็กสุดแจ๋ว - ฟรีโฟลตสูง
18 มิ.ย. 2564

ผู้สื่อข่าวรายงานว่า จากกรณี ตลาดหลักทรัพย์แห่งประเทศไทย ประกาศผลการคัดเลือกหลักทรัพย์ที่ใช้สำหรับคำนวณดัชนี SET50 SET100 sSET SETCLMV SETHD SETTHSI และ SETWB ในช่วงครึ่งปีหลังของปี 2564 (1 กรกฎาคม – 31 ธันวาคม 2564)
ทั้งนี้จากการคัดเลือกหลักทรัพย์ที่ใช้สำหรับคำนวณดัชนีต่างๆ ที่มีผลในช่วงครึ่งปีหลัง 2564 ซึ่งมีดัชนีหนึ่งที่นักลงทุนอาจไม่ค่อยให้ความสนใจแต่บอกเลยว่ามีความสำคัญ คือในส่วนของดัชนี sSET ที่ทางตลท. กำหนดให้มีวิธีการคัดเลือกหุ้นเพื่อเข้าคำนวณเป็นองค์ประกอบของ sSET Index โดยคำนวนวิธีแบบ Market Cap Weighted และสกรีนหุ้นจาก 4 ข้อตามนี้
1.ขนาดบริษัท ต้องเป็นบริษัทที่ไม่ได้ถูกคำนวณอยู่ใน SET100
2.Free-float ต้องมีสัดส่วนผู้ถือหุ้นที่เป็นรายย่อย ไม่น้อยกว่า 20% ของทุนชำระแล้ว
3.ปริมาณการซื้อขายต้องมีการซื้อขายหุ้นในแต่ละเดือน ไม่น้อยกว่า 0.5% ของจำนวนหุ้นจดทะเบียน ไม่น้อยกว่า 3 ใน 4 ของระยะเวลาการซื้อขายใน 1 ปี
4.ทั้งนี้ sSET Index ไม่จำกัดจำนวนหลักทรัพย์ที่เข้าคำนวณในตะกร้าดัชนี จะมีกี่ตัวก็ได้
ล่าสุดทางตลาดหลักทรัพย์แห่งประเทศไทยมีการประกาศหลักทรัพย์เข้าใหม่ในดัชนี sSET ที่มีผลบังคับใช้ช่วงครึ่งปีหลังของปี 2564 (1 กรกฎาคม – 31 ธันวาคม 2564) มีจำนวน 34 หลักทรัพย์ แต่พบว่ามีหลักทรัพย์ที่น่าสนใจได้แก่ บริษัท จัสมิน เทเลคอม ซิสเต็มส์ จำกัด (มหาชน) หรือ JTS, บริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR และ บริษัท เอสไอเอสบี จำกัด (มหาชน) หรือ SISB สะท้อนความเคลื่อนไหวของราคาหุ้นที่มีสภาพคล่องในการซื้อขายสม่ำเสมอและมีสัดส่วนผู้ถือหุ้นรายย่อยตามที่กำหนด
อย่างเช่น JTS ในส่วนของการถือหุ้นของผู้ถือหุ้นรายย่อย (Free float) ที่ 38.63%, JR ในส่วนของการถือหุ้นของผู้ถือหุ้นรายย่อย (Free float) ที่ 43.10% และ SISB ในส่วนของการถือหุ้นของผู้ถือหุ้นรายย่อย (Free float) ที่ 20.11% พร้อมทั้งนี้ 3 หลักทรัพย์มีการซื้อขายหุ้นในแต่ละเดือนมากว่า 0.5% ของจำนวนหุ้นจดทะเบียน
โดยล่าสุด ณ วันที่ 17 มิ.ย. 2564 ราคาหุ้น JTS ปิดที่ระดับ 27 บาท บวก 4.70 บาท หรือ 21.08% สูงสุดที่ระดับ 28.00 บาท ต่ำสุดที่ระดับ 22.10 บาท ด้วยมูลค่าการซื้อขาย 288.67, JR ปิดที่ระดับ 8 บาท ราคาไม่เปลี่ยนแปลง มูลค่าการซื้อขาย 30.76 ล้านบาท, SISB ปิดที่ระดับ 9.75 บาท ราคาไม่เปลี่ยนแปลง มูลค่าการซื้อขาย 12.56 ล้านบาท
อย่างก็ดีนักลงทุนสามารถใช้รายชื่อหุ้นที่มีอยู่ในดัชนี sSET เพื่อเลือกลงทุนได้ ซึ่งมีความหลากหลายมากขึ้น ทำให้ตรงตามวัตถุประสงค์การลงทุนได้ดียิ่งขึ้น โดยเฉพาะนักลงทุนที่สนใจหุ้นขนาดกลาง หรือ หุ้นขนาดเล็ก อย่าง JTS, JR, SISB